Public procurement notice: Modification Of A Contract/Concession During Its Term
Published: 2019-06-21
Buyer: KL-Kuntahankinnat Oy
Country: FI
Contract type: Services
Procedure: Competitive procedure with negotiation
CPV classification: 72000000 | 72416000: Application service providers

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena on teknisen toteuttajan kilpailuttaminen Omaolo-palvelukokonaisuutta varten. Palvelun kehittäminen on aloitettu sosiaali- ja terveysministeriön ohjaamassa ODA-hankkeessa. Kehittämistyön jatkaminen on siirretty SoteDigi Oy:n vastuulle 6.9.2018. Omaolo-palvelu on asukkaan itse- ja omahoitoa tukeva sähköinen palvelukokonaisuus. Palvelukokonaisuus koostuu asukkaan päätöksentekoa tukevista digitaalisista arvopalveluista, teknologia-alustasta ja asukkaan ja ammattilaisen käyttöliittymistä sekä integraatioista kansallisiin ja paikallisiin järjestelmiin.
Kehittäminen edellyttää osapuolilta merkittäviä investointeja, joiden toteuttaminen ei ole mahdollista kohtuullisella kustannuksella ja riskillä lyhyen sopimuskauden aikana. Palvelut on tarkoitus levittää kansalliseen käyttöön. Sopimus on määräaikaisena voimassa neljä (4) vuotta voimaantulopäivästä. Sopimus on voimassa enintään kahdeksan (8) vuotta voimaantulopäivästä.
Kyseessä on julkisista hankinnoista ja käyttöoikeussopimuksista annetun lain (1397/2016) 136 §:n mukainen sopimuksen muutos. KL-Kuntahankinnat Oy on kilpailuttanut puitejärjestelyn asiakkailleen Omaolo-palvelukokonaisuuden teknisestä toteutuksesta sekä ylläpito- ja tukipalveluista. Palvelukokonaisuus koostuu kansalaisen päätöksentekoa tukevista digitaalisista arvopalveluista, teknologia-alustasta sekä asukkaan ja ammattilaisen käyttöliittymistä (niin sanotut ODA1-, ODA 2 ja ODA3 osakokonaisuudet). Digitaalisilla arvopalveluilla tarkoitetaan sähköisiä palveluja, joissa palveluun yhdistetään lääketieteellinen tietämys ja johtopäätökset sekä sosiaalipalveluiden osalta yhteisesti sovitut hyvät käytännöt ja tuodaan laissa määritellyt kriteerit soveltamisohjeineen asiakas- ja palveluohjauksen tueksi. Näiden kautta kansalaiselle rakentuu palveluketju, joka perustuu hänen taustatietojensa ja lääketieteellisen tietämyksen, hoito- ja palvelusuositusten yhdistämiseen sekä palveluohjauksen ketjuun, jossa kansalaisella itsellään on merkittävä rooli. Palvelut ovat kansalaisen ja ammattilaisen kannalta keskenään integroitu kokonaisuus, joka ohjaa kansalaista oikein mitoitetun hoidon tai palvelun pariin. SoteDigi Oy vastaa päivittäisestä yhteistyöstä toimittajien kanssa sekä kehittämistyön ohjauksesta ja kehitystyön tilaamisesta. Puitejärjestelyn ennakoitu arvo alkuperäisessä tarjouspyynnössä arvioitiin olevan 6 000 000 EUR. Hankinta on ollut täysin uusi palvelu, joka on toteutettu ketterän kehityksen periaatteita noudattaen. Palvelukokonaisuus integroituu kansalliseen palveluarkkitehtuuriin ja kansallisiin palveluihin, joita on osittain kehitetty Omaolo-palvelukokonaisuuden kanssa samaan aikaan. Palvelukokonaisuuden uutuudesta, vahvoista riippuvuuksista kansallisiin palveluihin sekä uudesta toteutustavasta johtuen hankinnan arvon määrittäminen oli kilpailutuksen aikana haasteellista. Hankinnan arvo ja hankintaan liittyvät tarpeet ovat sopimuksen aikana osoittautuneet huolellisesta ennakkovalmistelusta huolimatta arvioitua laajemmiksi. Omaolo-palvelulla on erittäin keskeinen asema kansallisessa kansalaisten sähköisten palvelujen arkkitehtuurissa. Palvelu vaatii jatkuvaa kehittämistä potilasturvallisuuden varmistamiseksi sekä lääkintälaitteiden vaatimusten varmistamiseksi. Palvelun kehittämisen keskeyttäminen olisi erittäin haitallista kansallisen palvelukokonaisuuden kehittymiselle. Omaolo on kansallinen palvelu, joka on osa Kanta-palvelujen kokonaisuutta, se on sopimusten puitteissa käytettävissä jo yli 2,5 miljoonalle asukkaalle. Muutokset eivät ylitä 50 % alkuperäisen sopimuksen arvosta.
Sopimus on määräaikaisena voimassa neljä (4) vuotta 23.1.2021 saakka voimaantulopäivästä (ensimmäinen sopimuskausi). Sopimus on voimassa enintään kahdeksan (8) vuotta voimaantulopäivästä.
Kilpailutettu Omaolo-hanke muodostuu kolmesta (3) erillisestä kokonaisuudesta: ODA 1 (Tietämyskanta), ODA 2 (Tekninen toteutus) ja ODA 3 (Käyttöpalvelut). Muutos koskee näistä ainoastaan yhtä (1) osa-aluetta, ODA 2:a. Hankintaa käytetään ODA 2 -palvelukokonaisuuden kehittämiseksi alkuperäisen suunnitelman mukaan erityisesti palvelussa beta-käytössä olevien kokonaisuuksien tuotantovalmiuden rakentamiseen sekä pitkäaikaissairauksien seurantaan liittyvän palvelun osan viemiseksi betaan ja tuotantoon. Lisäksi hankintaa käytetään jo aloitettujen integraatioiden toteuttamiseen. Lisäksi hankintaa käytetään palvelun käytön edellyttämien jatkuvien palvelujen hankintaan. SoteDigi on tehnyt ennakkoilmoituksen (239988 MDR-pohjaiset tietotekniset palvelut EU-ennakkoilmoitus) uutta kilpailutusta varten.
Alkuperäisen sopimuskumppanin on tarpeen suorittaa lisätöitä tai -palveluja, jotka eivät sisältyneet alkuperäiseen sopimukseen. Kumppanin vaihtaminen kesken hankintakauden ja -laajuuden toteutuksen ei ole mahdollista taloudellisista ja teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle (136 § 2 momentin alakohta 2). Hankintakokonaisuuden laajuuden ja ulkoisten riippuvuuksien vuoksi palvelun kehittäminen on kestänyt ennakoitua kauemmin ja osoittautunut suunniteltua haastavammaksi. Palvelukokonaisuuden osia on asiakkailla tuotanto- ja betakäytössä ja näiden kehittämistä sekä tukipalveluja tulee jatkaa potilasturvallisen kehittämisen ja käytön varmistamiseksi. Keskeneräisyyden vuoksi toimittajan vaihto ei ole mahdollista. Muutos ei myöskään vaikuta hankinnan yleiseen luonteeseen, eikä se pidennä hankintasopimuksen kestoa. Sopimusmuutoksen arvo alittaa hankintalain 136 §:n 3 momentin mukaisen enimmäisarvon (alle 50 %).


Winner: Mediconsult Oy